
ΤΕΥΧΟΣ ΤΡΙΤΟ 


Αρ 

ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ 

ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ (ΤΕΙ) 
ΚΕΝΤΡΙΚΗΣ ΜΑΚΕΔΟΝΙΑΣ 

Αριθμ. 29 

Προκήρυξη πλήρωσης τεσσάρων (4) θέσεων 
τακτικού διδακτικού ερευνητικού προσωπικού 
(Δ.Ε.Π.) τουΤ.Ε.Ι. Κεντρικής Μακεδονίας. 

Ο ΠΡΥΤΑΝΗΣ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ 
ΙΔΡΥΜΑΤΟΣ (ΤΕΙ) ΚΕΝΤΡΙΚΗΣ ΜΑΚΕΔΟΝΙΑΣ 

Μετά από: 

1) - Την αριθμ. 549/25-10-2017 αίτηση του Καθηγητή 
Εφαρμογών του τμήματος Διοίκησης Επιχειρήσεων για 
εξέλιξη του στην βαθμίδα του Επίκουρου Καθηγητή. 

- Το αριθμ. 20/26-10-2017 απόσπασμα πρακτικού 
συνεδρίασης της Συνέλευσης του τμήματος Διοίκησης 
Επιχειρήσεων. 

- Το αριθμ. απόσπασμα πρακτικού συνεδρίασης της 
Κοσμητείας της Σ.Δ.Ο. 

2) -Την αριθμ. 502/16-10-2017 αίτηση του Επίκουρου 
Καθηγητή του τμήματος Διοίκησης Επιχειρήσεων για 
εξέλιξη του στη βαθμίδα του Αναπληρωτή Καθηγητή. 

- Το αριθμ. 20/26-10-2017 απόσπασμα πρακτικού 
συνεδρίασης της Συνέλευσης του τμήματος Διοίκησης 
Επιχειρήσεων. 

-Το αριθμ. 12/8-11-2017 απόσπασμα πρακτικού συ¬ 
νεδρίασης της Κοσμητείας της Σχολής Διοίκησης και 
Οικονομίας. 

3) -Τις αριθμ. πρωτ. 727,428/4-10-2017 αιτήσεις Επί¬ 
κουρου Καθηγητή του τμήματος Λογιστικής και Χρημα¬ 
τοοικονομικής για εξέλιξη τους στη βαθμίδα του Ανα¬ 
πληρωτή Καθηγητή. 

-Το αριθμ. 15/4-10-2017 απόσπασμα πρακτικού συ¬ 
νεδρίασης της Συνέλευσηςτου τμήματος Λογιστικής και 
Χρηματοοικονομικής. 

-Το αριθμ. 11/18-10-2017 απόσπασμα πρακτικού 
συνεδρίασης της Κοσμητείας της Σχολής Διοίκησης και 
Οικονομίας. 

4) -Την αριθμ. 857/24-10-2017 αίτηση του Αναπληρω¬ 
τή Καθηγητή του τμήματος Λογιστικής και Χρηματοοι¬ 
κονομικής για εξέλιξη του στη βαθμίδα του Καθηγητή. 


-Το αριθμ. 16/8-11-2017 απόσπασμα πρακτικού συ¬ 
νεδρίασης της Συνέλευσης του τμήματος Λογιστικής και 
Χρηματοοικονομικής και σύμφωνα με τις διατάξεις: 

1. Των άρθρων 15,16 και 17 του ν. 1404/1983 (ΦΕΚΑ' 
173/24-11 -1983), όπως αντικαταστάθηκαν με τα άρθρα 
2,3 και 4α'του ν. 2916/2001 (ΦΕΚΑ' 114/11-06-2001) 
αντίστοιχα, συμπληρώθηκαν και τροποποιήθηκαν με το 
άρθρο 3 του ν. 3027/2002 (ΦΕΚ Α' 152/28-06-2002), το 
άρθρο 8 του ν. 3404/2005 (ΦΕΚ Α' 260/17-10-2005) και 
το άρθρο 20 του ν. 3749/2009 (ΦΕΚ Α' 156/04-09-2009). 

2. Του ν. 2431/1996 (ΦΕΚ Α' 175/30-07-1996) «Διορι¬ 
σμός ή πρόσληψη πολιτών της Ευρωπαϊκής Ένωσης στη 
Δημόσια Διοίκηση». 

3. Του άρθρου 11 του ν. 3833/2010(ΦΕΚ Α' 40/ 
15-03-2010) «Προστασία της εθνικής οικονομίας - Επεί¬ 
γοντα μέτρα για την αντιμετώπιση της δημοσιονομικής 
κρίσης» όπως ισχύει. 

4. Των άρθρων 18 και 19 και των παρ. 3,4,5 και 6 του 
άρθρου 78 του ν. 4009/2011 (ΦΕΚΑ' 195/06-09-2011) 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανώτατων εκπαιδευτικών 
Ιδρυμάτων» όπως τροποποιήθηκε και ισχύει. 

5. Του π.δ. 134/1999 (ΦΕΚΑ' 132/29-06-1999) «Διορι¬ 
σμός ή πρόσληψη πολιτών της Ευρωπαϊκής Ένωσης στα 
Ανώτατα Εκπαιδευτικά Ιδρύματα,Τεχνολογικά Εκπαιδευ¬ 
τικά Ιδρύματα και λοιπά Νομικά Πρόσωπα Δημοσίου Δι¬ 
καίου και Δημόσιες Υπηρεσίες του χώρου Τριτοβάθμιας 
Εκπαίδευσης αρμοδιότητας του ΥΠΕΠΘ». 

6. Του π.δ. 102/2013 (ΦΕΚ Α' 136/05-06-2013) «Μετο- 
νομασία του Τ.Ε.Ι. Σερρών σεΤ.Ε.Ι. Κεντρικής Μακεδονί¬ 
ας - Συγχώνευση - Κατάργηση τμημάτων - Συγκρότηση 
Σχολών του Τ.Ε.Ι. Κεντρικής Μακεδονίας». 

7. Την αριθμ. 33/27-12-2006 Π.Υ.Σ. (ΦΕΚ Α' 280/ 
28-12-2006), όπως ισχύει. 

8. Το αριθμ. ΔΙΠΠ/Φ.ΕΠ. 11/85/8044/06-05-2011 έγ¬ 
γραφο του Υπουργείου Εσωτερικών, Αποκέντρωσης 
και Ηλεκτρονικής Διακυβέρνησης με θέμα: «Προκηρύ¬ 
ξεις εξέλιξης μελών ΔΕΠ Πανεπιστημίων, Ε.Π. Τ.Ε.Ι. και 
ΑΣΠΑΙΤΕ». 

9. Την αριθμ. 8/20-12-2012 απόφαση της Γενικής Συ¬ 
νέλευσης του Τ.Ε.Ι. Σερρών (ΦΕΚ Β' 3547/31-12-2012). 

10. Του άρθρου 70 του ν. 4386/2016 (ΦΕΚ Α' 83/ 
11 -05-2016) «Ρυθμίσεις για την έρευνα και άλλες διατά- 

ξεις» όπως τροποποιήθηκε με το άρθρο τέταρτο «Ρυθ¬ 
μίσεις θεμάτων προκηρύξεων και εκλογής Καθηγητών 
των Α.Ε.Ι.» του ν. 4405 (ΦΕΚ Α' 129/13-07-2016). 

11 .Την αριθμ. Φ. 122.1 /88/119483/Ζ2/20-7-2016 (ΑΔΑ: 
7Α0Λ4653ΠΣ-213) διευκρινιστική Εγκύκλιο του τμήμα¬ 
τος Α' Κύριου Διδακτικού Προσωπικού του ΥΠ.Π.Ε.Θ. 
«Οδηγίες εφαρμογής του ν. 4369 (Α' 27), του ν. 4386/2016 
(Α' 83) και του ν. 4405/2016 (Α' 129)». 

12. Την αριθμ. Φ. 122.1/6/14241 /Ζ2/27-1 -2017 υπουρ¬ 

γική απόφαση «Διαδικασία συγκρότησης των εκλεκτο- 
ρικών σωμάτων των ΑΕΙ, ρύθμιση θεμάτων εκλογής και 
εξέλιξης καθηγητών... .Ανάπτυξη και λειτουργία ηλεκτρο¬ 
νικού συστήματος ολοκληρωμένης διαχείρισης διαδικα¬ 
σιών εκλογής και εξέλιξης καθηγητών.». 

13. Το άρθρο 2 του ν. 4485/2017 «Ορισμοί» και συγκε¬ 
κριμένα τα εδ., (γ) ΣύγκλητοςΤ.Ε.Ι, (ε) «ΠρύτανηςΤ.Ε.Ι.», 
(ζ) «Κοσμητεία ΣχολήςΤ.Ε.Ι.», (ια) «Μέλη Δ.Ε.Π.». 

14. Τις διατάξεις των άρθρων 12,15,18,21 και 84 του 
ν. 4485/2017(114/Α') Οργάνωση και λειτουργία της ανώ¬ 
τατης εκπαίδευσης, ρυθμίσεις για την έρευνα και άλλες 
διατάξεις». 

15. Την αριθμ. 209650/Ζ1/30-11 -2017 (ΦΕΚ ΥΟΔΔ 642/ 
4-12-2017) υπουργική απόφαση με την οποία διαπιστώ¬ 
θηκε η εκλογή του Δημητρίου Χασάπη ως Πρύτανη του 
Ιδρύματος με θητεία από 1-12-2017 έως 30-11-2021 

16. Το αρ. πρωτ. Φ16/225311 /Ζ2/20-12-2017 έγγραφο 
του Υπουργείου Παιδείας, Έρευνας και Θρησκευμάτων, 
με το οποίο ανακοινώθηκε η έγκριση πίστωσης, σύμφωνα 
με την αριθμ. Φ16/225187/Ζ2 υπουργική απόφαση που 
εκδόθηκε στις 20-12-2017, για την προκήρυξη τεσσάρων 
(04) θέσεων καθηγητών του Τ.Ε.Ι. Κεντρικής Μακεδονίας. 

17. Το γεγονός ύπαρξης κενών οργανικών θέσεων, 
προκηρύσσει: 

Την πλήρωση των παρακάτω τεσσάρων (4) θέσεων 
μελών Διδακτικού Ερευνητικού Προσωπικού (Δ.Ε.Π.) ως 
εξής: 

ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ 

ί. ΤΜΗΜΑ ΔΙΟΙΚΗΣΗΣ ΕΠΙΧΕΙΡΗΣΕΩΝ ΤΟΥ ΤΟΜΕΑ 
ΠΛΗΡΟΦΟΡΙΚΗΣ ΚΑΙ ΕΠΙΧΕΙΡΗΣΙΑΚΗΣ ΕΡΕΥΝΑΣ 

- Μία (1) θέση Επίκουρου Καθηγητή με γνωστικό 
αντικείμενο «Πελατοκεντρικές Προσεγγίσεις στην Επι¬ 
χειρηματική Ανάλυση και Σχεδίασμά Πληροφοριακών 
Συστημάτων Υπηρεσιών». 

ϋ. ΤΜΗΜΑ ΔΙΟΙΚΗΣΗΣ ΕΠΙΧΕΙΡΗΣΕΩΝ ΤΟΥ ΤΟΜΕΑ 
ΜΑΡΚΕΤΙΝΓΚ - ΜΑΝΑΤΖΜΕΝΤ 

- Μία (1) θέση Αναπληρωτή Καθηγητή με γνωστικό 
αντικείμενο «Διοίκηση Επιχειρήσεων με έμφαση στις 
Εργασιακές Σχέσεις και στην Υγιεινή και Ασφάλεια της 
Εργασίας». 

ίϋ.ΤΜΗΜΑ ΛΟΓΙΣΤΙΚΗΣ ΚΑΙ ΧΡΗΜΑΤΟΟΙΚΟΝΟΜΙΚΗΣ 
ΤΟΥΤΟΜΕΑ ΠΟΣΟΤΙΚΩΝ, ΧΡΗΜΑΤΟΟΙΚΟΝΟΜΙΚΩΝ ΜΑ¬ 
ΘΗΜΑΤΩΝ ΚΑΙ ΠΛΗΡΟΦΟΡΙΚΗΣ 

- Μία (1) θέση Αναπληρωτή Καθηγητή με γνωστικό 
αντικείμενο «Διεθνής Λογιστική». 

ίν.ΤΜΗΜΑ ΛΟΓΙΣΤΙΚΗΣ ΚΑΙ ΧΡΗΜΑΤΟΟΙΚΟΝΟΜΙΚΗΣ 
ΤΟΥΤΟΜΕΑ ΟΙΚΟΝΟΜΙΚΩΝ ΚΑΙ ΕΠΙΧΕΙΡΗΣΙΑΚΩΝ ΜΑ¬ 
ΘΗΜΑΤΩΝ 

- Μία θέση Καθηγητή πρώτης βαθμίδας με γνωστικό 
αντικείμενο «Οικονομική». 


Σχετικά με τα προσόντα των υποψηφίων σημειώνεται 
ότι, σύμφωνα με το άρθρο τέταρτο παρ. β του ν. 4405 
(ΦΕΚ 129/Α ) εφαρμόζονται οι διατάξεις του άρθρου 15 
του ν. 1404/1983 (ΦΕΚ 173/τ.Α') όπως ίσχυαν κατά τη 
δημοσίευση του ν. 4009/2011 (ΦΕΚ 195/τ.Α') είναι τα 
ακόλουθα: 

1. Προϋπόθεση για εκλογή σε θέση Καθηγητή όλων 
των βαθμιδών είναι η κατοχή διδακτορικού διπλώματος. 
Καθώς και η συνάφεια αυτού και του εν γένει ερευνητι¬ 
κού, επιστημονικού, διδακτικού έργου των υποψηφίων 
με το γνωστικό αντικείμενο της θέσης που πρόκειται 
να πληρωθεί. 

2. Τα ελάχιστα προσόντα που απαιτούνται για την εκλο¬ 
γή σε θέση Καθηγητή πρώτης βαθμίδας Αναπληρωτή 
Καθηγητή και Επίκουρου Καθηγητή είναι τα ακόλουθα: 

ΒΑΘΜΙΔΑ ΚΑΘΗΓΗΤΗ Τ.Ε.Ι. (ΚΑΘΗΓΗΤΗ ΠΡΩΤΗΣ ΒΑΘ¬ 
ΜΙΔΑΣ) 

α) Επτά τουλάχιστον έτη επαγγελματικής δραστηριό¬ 
τητας, από τα οποία δύο τουλάχιστον να έχουν διανυθεί 
σε διευθυντικές θέσεις μεγάλων παραγωγικών μονάδων, 
ή αναλόγως με τη φύση της θέσης που προκηρύσσε¬ 
ται, ισόχρονη εργασία σε αναγνωρισμένα ερευνητικά 
κέντρα ή συμμετοχή με αμοιβή σε οργανωμένα ερευ¬ 
νητικά προγράμματα ή συνδυασμός των ανωτέρω δρα¬ 
στηριοτήτων, αντίστοιχων σε κάθε περίπτωση, με το 
επιστημονικό επίπεδο και το γνωστικό αντικείμενο της 
θέσης που προκηρύσσεται. Η ανωτέρω επαγγελματική 
δραστηριότητα μπορεί να περιλαμβάνει μέχρι τρία έτη 
αυτοδύναμη διδασκαλία, στην οποία συμπεριλαμβάνε- 
ται τεκμηριωμένη συμβολή στη διαμόρφωση δύο του¬ 
λάχιστον μαθημάτων. Η διδασκαλία αυτή πρέπει να έχει 
πραγματοποιηθεί στο γνωστικό αντικείμενο του τομέα, 
μετά την απόκτηση του διδακτορικού διπλώματος, και 
σε Πανεπιστήμια ή Τ.Ε.Ι. ή ομοταγή ιδρύματα του εξω¬ 
τερικού. β) Πρωτότυπες δημοσιεύσεις σε επιστημονικά 
περιοδικά αναγνωρισμένου κύρους, από τις οποίες ένας 
αριθμός πρέπει να είναι αυτοδύναμος, ή πρωτότυπες 
επιστημονικές μονογραφίες, πέρα από τη διδακτορική 
διατριβή. Ένα μέρος των δημοσιεύσεων αυτών μπορεί, 
κατά την κρίση της επιτροπής επιλογής ή εξέλιξης, να 
αντικατασταθεί με διεθνές δίπλωμα ευρεσιτεχνίας ή 
καινοτομίες που έχουν εφαρμοσθεί στην παραγωγή. Οι 
απαιτούμενες πρωτότυπες δημοσιεύσεις σε επιστημο¬ 
νικά περιοδικά λαμβάνονται υπόψη εφόσον έχουν γίνει 
δεκτές προς δημοσίευση στα σχετικά περιοδικά, ενώ οι 
απαιτούμενες πρωτότυπες επιστημονικές μονογραφίες 
λαμβάνονται υπόψη εφόσον βρίσκονται στο στάδιο της 
εκτύπωσης. Το συνολικό ερευνητικό και εφαρμοσμένο 
έργο του υποψηφίου πρέπει να έχει αναγνωρισθεί διε¬ 
θνώς για τη συμβολή του στην πρόοδο της επιστήμης ή 
το εφαρμοσμένο έργο του πρέπει να έχει αναγνωρισθεί 
και χρησιμοποιηθεί στην παραγωγή. 

ΒΑΘΜΙΔΑ ΑΝΑΠΛΗΡΩΤΗ ΚΑΘΗΓΗΤΗ Τ.Ε.Ι. 

α) Πέντε τουλάχιστον έτη επαγγελματικής δραστηρι¬ 
ότητας κατάλληλου επιπέδου ή, αναλόγως με τη φύση 
της θέσης που προκηρύσσεται, ισόχρονη εργασία σε 
αναγνωρισμένα ερευνητικά κέντρα ή συμμετοχή με 
αμοιβή σε αναγνωρισμένα ερευνητικά προγράμματα ή 
συνδυασμός των ανωτέρω δραστηριοτήτων, αντίστοι- 

χων σε κάθε περίπτωση, με το επιστημονικό επίπεδο και 
το γνωστικό αντικείμενο της θέσης που προκηρύσσεται. 
Η ανωτέρω επαγγελματική δραστηριότητα μπορεί να 
περιλαμβάνει μέχρι δύο έτη αυτοδύναμη διδασκαλία, 
μετά την απόκτηση του διδακτορικού διπλώματος, στο 
γνωστικό αντικείμενο τουΤομέα σε Πανεπιστήμια ήΤ.Ε.Ι. 
ή ομοταγή ιδρύματα του εξωτερικού, β) Πρωτότυπες 
δημοσιεύσεις σε επιστημονικά περιοδικά αναγνωρισμέ¬ 
νου κύρους, από τις οποίες ένας αριθμός πρέπει να είναι 
αυτοδύναμος, ή πρωτότυπη επιστημονική μονογραφία, 
πέρα από τη διδακτορική διατριβή. Ένα μέρος των δη¬ 
μοσιεύσεων αυτών μπορεί, κατά την κρίση του εκλεκτο- 
ρικού σώματος, να αντικατασταθεί με διεθνές δίπλωμα 
ευρεσιτεχνίας ή καινοτομίες που έχουν εφαρμοσθεί στην 
παραγωγή. Οι απαιτούμενες πρωτότυπες δημοσιεύσεις 
σε επιστημονικά περιοδικά λαμβάνονται υπόψη εφόσον 
έχουν γίνει δεκτές προς δημοσίευση στα σχετικά περι¬ 
οδικά, ενώ οι απαιτούμενες πρωτότυπες επιστημονικές 
μονογραφίες λαμβάνονται υπόψη εφόσον βρίσκονται 
στο στάδιο της εκτύπωσης. Το συνολικό ερευνητικό και 
εφαρμοσμένο έργο του υποψηφίου πρέπει να έχει συμ- 
βάλει στην πρόοδο της επιστήμης και της τεχνολογίας 
ή να αναγνωρίζεται από άλλους ερευνητές. 

ΒΑΘΜΙΔΑ ΕΠΙΚΟΥΡΟΥ ΚΑΘΗΓΗΤΗ Τ.Ε.Ι. 

α) Τέσσερα τουλάχιστον έτη επαγγελματικής δρα¬ 
στηριότητας κατάλληλου επιπέδου ή, αναλόγως με τη 
φύση της θέσης που προκηρύσσεται, ισόχρονη εργασία 
σε αναγνωρισμένα ερευνητικά κέντρα ή συμμετοχή με 
αμοιβή σε οργανωμένα ερευνητικά προγράμματα ή συν¬ 
δυασμός των ανωτέρω δραστηριοτήτων, αντίστοιχων 
σε κάθε περίπτωση, με το επιστημονικό επίπεδο και το 
γνωστικό αντικείμενο της θέσης που προκηρύσσεται. 
Η ανωτέρω επαγγελματική δραστηριότητα μπορεί να 
περιλαμβάνει μέχρι δύο έτη αυτοδύναμη διδασκαλία στο 
γνωστικό αντικείμενο του Τομέα, σε Πανεπιστήμια ή Τ.Ε.Ι. 
ή ομοταγή ιδρύματα του εξωτερικού, β) Συναφή προς το 
αντικείμενο της θέσης που προκηρύσσεται επιστημονική 
δραστηριότητα σχεδιασμού και εκτέλεσης ερευνητικών 
έργων, η οποία αποδεικνύεται από τρεις τουλάχιστον 
πρωτότυπες δημοσιεύσεις σε επιστημονικά περιοδικά 
αναγνωρισμένου κύρους. 

3 α) Όπου γίνεται αναφορά σε διδακτορικό δίπλωμα, 
αν πρόκειται για τίτλο ιδρύματος εξωτερικού, πρέπει ο 
τίτλος αυτός να έχει αναγνωρισθεί ως ισότιμος προς τον 
αντίστοιχο τίτλο του εσωτερικού. 

β) Ως επαγγελματική δραστηριότητα που απαιτείται 
ως προσόν για την κατάληψη θέσης Ε.Π. (Δ.Ε.Π., άρθ. 2 
του ν. 4485/2017 (114/Α ) δεν συνυπολογίζεται αυτή 
που τυχόν αποκτήθηκε κατά τη διάρκεια του χρόνου 
σπουδών για τη λήψη του απαιτούμενου μεταπτυχιακού 
τίτλου σπουδών ή διδακτορικού διπλώματος και συνδέ¬ 
εται με σχετική υποχρέωση που επιβάλλουν τα σχετικά 
μεταπτυχιακά προγράμματα ή οι σπουδές. 

γ) Όπου προβλέπονται αυτοδύναμες δημοσιεύσεις, 
νοούνται και οι δημοσιεύσεις στις οποίες ο υποψήφιος 
είναι ο κύριος ερευνητής. 

4. Μέλη Ε.Π. (Δ.Ε.Π. άρθ. 2 του ν. 4485/2017 (114/Α ) 
δεν μπορούν να υποβάλλουν υποψηφιότητα για κατά¬ 
ληψη θέσης Ε.Π. (Δ.Ε.Π. άρθ. 2 του ν. 4485/2017 (114/Α ) 
της ίδιας ή ανώτερης βαθμίδας στο ίδιο ή άλλο Τ.Ε.Ι., εάν 


δεν περάσουν τρία έτη από το διορισμό τους στο Τ.Ε.Ι. 
που υπηρετούν. 

5. Πέρα από τα ειδικά αυτά προσόντα οι υποψήφιοι 
πρέπει να έχουν και τα γενικά προσόντα που προβλέ- 
πονται από τον υπαλληλικό κώδικα για το διορισμό δη¬ 
μοσίων υπαλλήλων. 

6. Όριο ηλικίας για το διορισμό σε τακτική θέση Ε.Π. 
(Δ.Ε.Π. άρθ. 2 του ν. 4485/2017(114/Α') Τ.Ε.Ι. δεν υπάρχει. 

ΔΙΚΑΙΟΛΟΓΗΤΙΚΑ ΗΛΕΚΤΡΟΝΙΚΗΣ ΥΠΟΒΟΛΗΣ ΥΠΟ¬ 
ΨΗΦΙΟΤΗΤΑΣ 

1. Αίτηση( γίνεται ηλεκτρονικά μέσω της εφαρμογής 
ΑΠΕΛΛΑ διαδικτυακή διεύθυνση: (Γιΐΐρ5://3ρθΙΐ3.ηηίηθάυ. 
9ον.9Γ/). 

2. Πτυχία και τίτλοι σπουδών των υποψηφίων. 

3. Διδακτορική διατριβή, όπου αυτή απαιτείται ως 
προσόν. 

4. Βιογραφικό σημείωμα. 

5. Επιστημονικά δημοσιεύματα και αναλυτικό υπόμνη¬ 
μα αυτών. 

6. Γενικά κάθε στοιχείο (βιβλία, δημοσιεύσεις, πιστο¬ 
ποιητικά προϋπηρεσίας, επαγγελματικής. 

δραστηριότητας, πιστοποιητικό ξένης γλώσσας, κτλ.) 
που να αποδεικνύει τα προσόντα των υποψηφίων. 

7. Αντίγραφο δελτίου αστυνομικής ταυτότητας ή δια¬ 
βατηρίου. 

8. Πιστοποιητικό του αρμόδιου Δημάρχου στο οποίο 
θα αναγράφεται ο τρόπος και ο χρόνος απόκτησης της 
Ελληνικής ιθαγένειας και το οποίο θα αναζητηθεί αυτε- 
πάγγελτα από την Υπηρεσία πριν από την έκδοση της 
σχετικής πράξης διορισμού. 

Προκειμένου για πολίτες κρατών - μελών της Ευρω¬ 
παϊκής Ένωσης, πιστοποιητικό της αρμόδιας αρχής του 
κράτους την ιθαγένεια του οποίου έχει ο υποψήφιος. 

9. Π ιστοποιητικό τύπου Α’ του αρμοδίου Στρατολογικού 
Γραφείου από το οποίο να προκύπτει ότι ο ενδιαφερόμε¬ 
νος δεν έχει στρατολογική ή χρηματική υποχρέωση και 
το οποίο θα αναζητηθεί αυτεπάγγελτα από την Υπηρε¬ 
σία πριν από την ορκωμοσία, σύμφωνα με την με αριθμ. 
ΔΙΑΔΠ/Α/16425/25-6-2007 (ΦΕΚ Β' 1055/27-06-2007) 
κοινή υπουργική απόφαση. 

Με υπεύθυνη δήλωση του ν. 1599/1986 οι υποψήφιοι 
που δεν έχουν εκπληρώσει τις στρατιωτικές τους υπο¬ 
χρεώσεις ή δεν έχουν απαλλαγεί νόμιμα από αυτές κατά 
το χρόνο υποβολής της υποψηφιότητάς τους, δεσμεύονται 
ότι θα προσκομίσουν τα σχετικά δικαιολογητικά πριν την 
έκδοση της πράξης διορισμού τους. Το κώλυμα της μη 
εκπλήρωσης των στρατιωτικών υποχρεώσεων δεν ισχύει 
για πολίτες κράτους - μέλους της Ευρωπαϊκής Ένωσης, 
για τους οποίους δεν προβλέπεται όμοιο κώλυμα διο¬ 
ρισμού. 

10. Αντίγραφο ποινικού μητρώου δικαστικής χρήσης 
που θα αναζητηθεί αυτεπάγγελτα από την Υπηρεσία 
πριν από την ορκωμοσία, σύμφωνα με την με αριθμ. 
ΔΙΑΔΠ/Α/22863/16-10-2006 (ΦΕΚ Β' 1551/23-10-2006) 
κοινή υπουργική απόφαση. 

11. Γνωματεύσεις α) παθολόγου ή γενικού ιατρού και 
β) ψυχιάτρου, είτε του δημοσίου είτε ιδιωτών, που να 
πιστοποιούν την υγεία των υποψηφίων να ασκούν τα 
καθήκοντα της αντίστοιχης θέσης. 

12. Υπεύθυνη δήλωση του ν. 1599/1986, ότι δεν κα¬ 
τέχει άλλη θέση και δεν έχει άλλη απασχόληση στον 
ευρύτερο Δημόσιο ή Ιδιωτικό Τομέα. 

Τα δικαιολογητικά των παραπάνω στοιχείων 11 και 12 
θα κατατεθούν από τους υποψηφίους οι οποίοι θα εκλε¬ 
γούν σε θέσεις Ε.Π. κατά την ημέρα της ορκωμοσίας τους. 

Όλα τα δικαιολογητικά πρέπει να είναι ευκρινή φωτο¬ 
αντίγραφα των πρωτοτύπων εγγράφων που εκδόθηκαν 
από τις υπηρεσίες και τους φορείς της περίπτωσης α', 
της παρ. 2 του άρθρου 1 του ν. 4250/2014 (ΦΕΚ Α' 74/ 
26-03-2014) ή ακριβή αντίγραφα τους. Ομοίως γίνονται 
υποχρεωτικά αποδεκτά ευκρινή φωτοαντίγραφα από: 
α) αντίγραφα ιδιωτικών εγγράφων τα οποία έχουν επικυ¬ 
ρωθεί από δικηγόρο, β) τα πρωτότυπα όσων ιδιωτικών 
εγγράφων φέρουν επίσημη θεώρηση και γ) αντίγραφα 
εγγράφων που έχουν εκδοθεί από αλλοδαπές αρχές 
και έχουν επικυρωθεί από δικηγόρο. Τα ξενόγλωσσα 
δικαιολογητικά πρέπει να συνοδεύονται από νόμιμες 
μεταφράσεις και να έχουν επικυρωθεί πρωτίστως από 
δικηγόρο. Οι τίτλοι σπουδών του εξωτερικού πρέπει να 
συνοδεύονται από πράξη ή βεβαίωση του οικείου οργά¬ 
νου με την οποία αναγνωρίζονται ως ισότιμοι προς τους 
τίτλους που απονέμονται από τα εκπαιδευτικά ιδρύματα 
της ημεδαπής. 

Το σύνολο όλων των παραπάνω δικαιολογητικών, θα 
είναι στη διάθεση των μελών της επιτροπής επιλογής 
ή εξέλιξης καθώς και των καθηγητών ή ερευνητών της 
αλλοδαπής που υποβοηθούν στην αξιολόγηση των υπο¬ 
ψηφίων, καθ’ όλη τη διάρκεια της διαδικασίας επιλογής 
ή εξέλιξης. 

Ειδικότερα, οι πολίτες των κρατών - μελών της Ευ¬ 
ρωπαϊκής Ένωσης οφείλουν να υποβάλουν εκτός των 
ανωτέρω δικαιολογητικών και πτυχίο ή μεταπτυχιακό 
τίτλο σπουδών ελληνικού Α.Ε.Ι. ή απολυτήριο ελληνικού 
Λυκείου ή εξαταξίου Γυμνασίου ή πιστοποιητικό ελληνο- 


μάθειας Δ' επιπέδου από το κέντρο ελληνικής γλώσσας, 
από το οποίο θα αποδεικνύεται η πλήρης γνώση και άνε¬ 
τη χρήση της ελληνικής γλώσσας. 

Μέσα σε αποκλειστική προθεσμία τριάντα (30) ημερών 
από την επομένη της ημερομηνίας της τελευταίας δημο¬ 
σίευσης στον ημερήσιο τύπο υποβάλλονται ηλεκτρονικά 
οι αιτήσεις των υποψηφίων σε θέσεις εκλογής ή εξέλιξης 
(αφού αυτοί έχουν προηγουμένως εγγράφει στο ηλε¬ 
κτρονικό σύστημα ΑΠΕΛΛΑ), μαζί με όλα τα αναγκαία 
για την κρίση δικαιολογητικά. 

Δικαιολογητικά που έχουν ήδη καταχωρίσει οι υποψή¬ 
φιοι κατά την εγγραφή τους στο γενικό Μητρώο και δε 
χρήζουν επικαιροποίησης, εξαιρούνται από την εκ νέου 
ηλεκτρονική υποβολή. 

Συμπλήρωση (ηλεκτρονικά) των δικαιολογητικών της 
προκήρυξης μετά την κατάθεση και πρωτοκόλληση των 
αιτήσεων υποψηφιότητας, επιτρέπεται μόνο αν πρόκει¬ 
ται για διασαφηνιστικά στοιχεία που ζητήθηκαν συμπλη¬ 
ρωματικά από τα μέλη της επιτροπής επιλογής ή εξέλιξης 
ή από τους καθηγητές ή ερευνητές της αλλοδαπής που 
υποβοηθούν στην αξιολόγηση των υποψηφίων και αφο¬ 
ρούν σε δικαιολογητικά που κατατέθηκαν εμπρόθεσμα. 

Η προκαλούμενη δαπάνη θα καλυφθεί από πιστώσεις 
του Υπουργείου Παιδείας Ερευνάς και Θρησκευμάτων. 

Περισσότερες πληροφορίες δίνονται από τις Γραμμα- 
τείεςτων τμημάτων στα τηλέφωνα: 23210-49135 τμήμα 
Διοίκησης Επιχειρήσεων, 23210-49136 τμήμα Λογιστικής 
και Χρηματοοικονομικής. 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Σέρρες, 9 Ιανουάριου 2018 
Ο Πρύτανης 
ΔΗΜΗΤΡΙΟΣ ΧΑΣΑΠΗΣ 

